open-index/open-wikipedia-markdown huggingface dataset:
Centro karinė apygarda

**Centro karinė apygarda** () – Rusijos Federacijos ginkluotųjų pajėgų teritorinis karinis administracinis vienetas šalies centrinėje dalyje, kurio paskirtis ginti valstybės vakarinę dalį. Štabas – Jekaterinburge.

Apygarda įsteigta RF prezidento 2010 m. rugsėjo 20 d. įsaku Nr. 1144.

## Istorija
Centro karinė apygarda (CKA) įkurta vykdant Rusijos ginkluotųjų pajėgų reformą (2008–2010 m.) iš ankstesnės Pavolgio ir Uralo karinės apygardos bei vakarinės Sibiro karinės apygardos dalies.

Į šią karinę apygardą įeina 201-oji karinė bazė, esanti Tadžikistane bei 2-asis KOP ir OEG junginys.

Šiuo metu CKA kariuomenė dislokuota trijose Rusijos Federacijos federalinėse apygardose (Pavolgio ir Uralo federalinės apygardos bei dalis Sibiro federalinės apygardos).
Vakarų karinė apygarda yra teritorijose šių Rusijos Federacijos subjektų:
* respublikų – Altajus, Baškortostanas, Marių respublika, Mordovija, Tatarstanas, Tuva, Udmurtija, Chakasija, Čiuvašija;
* kraštų – Altajaus, Krasnojarsko, Permės;
* sričių – Irkutsko, Kemerovo, Kirovo, Kurgano, Novosibirsko, Omsko, Orenburgo, Penzos, Samaros, Saratovo, Sverdlovsko, Tomsko, Tiumenės, Uljanovsko, Čeliabinsko;
* Maskvos miestas
* autonominės apygardos – Chantų-Mansių, Jamalo Nencų.

Centro karinė apygarda yra stambiausia Rusijos karinė apygarda, jos plotas yra 7,06 mln. km² (daugiau kaip 40% Rusijos teritorijos), joje gyvena 54,9 mln. žmonių (39% Rusijos gyventojų).

VKA sudėtyje yra virš 2,5 tūkstančių junginių ir dalinių, kuriuose tarnauja virš 400 tūkst. kariškių (apie 40% visų Rusijos GP).

VKA vadui pavaldūs visi apygardos teritorijoje dislokuoti RF ginkluotųjų pajėgų junginiai bei kitos formuotės, išskyrus strateginės paskirties raketinę kariuomenę ir kosminę kariuomenę (egzistavo iki 2011 m. gruodžio 1 d.). Be to, operatyviniame lygyje jam pavaldūs VRM vidaus kariuomenės, Federalinės saugumo tarnybos Pasienio tarnybos, taip pat Ypatingųjų situacijų ministerijos bei kitų RF ministerijų ir žinybų kariniai daliniai, veikiantys apygardos teritorijoje...

## Centro karinės apygardos kariuomenės sudėtis
*  Centro apygardos jungtinė strateginė vadovybė (;
### [[Sausumos kariuomenė]] ir [[oro desanto kariuomenė]]
CKA teritorijoje dislokuotos dvi armijos: 
* 2-oji gvardijos armija (Samaros) ()
* 41-oji armija (Novosibirsko) ().

Pagal atvirus šaltinius apygardos kariuomenę sudaro:
* 8 motošaulių brigados
* 2 tankų brigados 
* 1 desantinė šturmo brigada
* 3 raketų brigados
* 6 artilerijos brigados
* 5 zenitinės raketų brigados
* 2 reaktyvinių salvinių sistemų brigados
* 1 atskirasis inžinerinis pionierių batalionas
* 3-ioji specialiosios paskirties brigada (Toljatis)
* kiti daliniai.

201-oji karinė bazė, esanti Tadžikistane

### [[Karinės oro pajėgos]] ir [[Oro erdvės gynyba]]
* 1-asis KOP ir OEG junginys

## Šaltiniai

## Nuorodos
* Структура Центрального военного округа
* Центральный военный округ (ОСК "Центр") – "новейший" облик  (Centro karinės apygardos junginių ir dalinių detalus sąrašas)
* Центральный Военный Округ - ОСК "ЦЕНТР"  (Centro karinės apygardos junginių ir dalinių detalus sąrašas)
Balstogės Didžioji sinagoga

**Balstogės Didžioji sinagoga** () – nebeegzistuojanti sinagoga, stovėjusi Balstogės mieste *ul. Suraska* gatvėje. Sinagoga buvo pastatyta 1909–1913 m. pagal architekto *Samuel J. Rabinowicz* projektą. Pastatyta vietoje Balstogės Senosios sinagogos. Per II pasaulinį karą, 1941 m. birželio 27 d. naciai sudegino sinagogą kartu su joje buvusiais 2000 žydų. 1995 m. buvusioje sinagogos vietoje buvo pastatytas paminklas žuvusiems žydams. Šalia sinagogos iki karo stovėjo Balstogės Nomer Tamido sinagoga.


Vaizdas:Synagoga Nomer Tamid 02.jpg|Sinagoga dešinėje
Vaizdas:Kopula Wielkiej Synagogi Bialystok.jpg|Sinagogos kupolas
Vaizdas:Pamiatka ofiar Synagogi.JPG|Paminklas sinagogoje nužudytiems žydams
Vaizdas:Wielka Synagoga pomnik Bialystok.jpg|Paminklas buvusioje sinagogos vietoje
Vaizdas:Wielka Synagoga tablica 1 Bialystok.jpg|Paminklinė lenta
Vaizdas:Wielka Synagoga tablica 2 Bialystok.jpg|Paminklinė lenta


## Nuorodos

* Sinagogos aprašymas I (lenk.) ;
* 
* 1939 m. filmas .
Balstogės Senoji sinagoga

**Balstogės Senoji sinagoga** () – nebeegzistuojanti sinagoga stovėjusi Balstogės mieste *ul. Suraska* gatvėje. Sinagoga buvo pastatyta 1764 m., kurios statybas finansavo etmonas Janas Klemensas Branickis. Dėl prastos pastato būklės sinagoga buvo nugriauta 1906–1908 metais. 1913 m. šioje vietoje buvo pastatyta Balstogės Didžioji sinagoga. Sinagoga buvo mūrinė su nedideliu bokšteliu ant stogo.
Balstogės Nomer Tamido sinagoga

**Balstogės Nomer Tamido sinagoga** () – nebeegzistuojanti sinagoga, stovėjusi Balstogės mieste *ul. Bóżnicza* gatvėje. *Nomer Tamid* išvertus iš hebrajų kalbos reiškia amžinoji ugnis. Sinagoga buvo pastatyta 1703 m. arba 1711 m., statybas finansavo etmonas Janas Klemensas Branickis. Sinagoga stovėjo šalia Balstogės Senosios sinagogos, vėliau vietoje jos pastatytos Balstogės Didžiosios sinagogos. Per II pasaulinį karą sinagoga buvo sugriauta. Šiuo metu buvusioje sinagogos vietoje yra mašinų stovėjimo aikštelė.


Vaizdas:Synagoga Nomer Tamid 02.jpg|Sinagoga kairėje
Vaizdas:Stara Synagoga Białystok.jpg|Sinagoga toli dešinėje


## Nuorodos

*
Balstogės Piaskoverio sinagoga

**Balstogės Piaskoverio sinagoga** () – sinagoga, esanti Balstogės mieste *ul. Piękna 3* gatvėje. Sinagoga buvo pastatyta 1893 m. vietoje buvusios Senosios Piaskoverio sinagogos. Per II pasaulinį karą sinagoga buvo nusiaubta. Po karo sinagoga buvo restauruota ir čia 1948–1968 m. veikė žydų kultūros centras. 1989 m. kilo gaisras, po gaisro buvo restauruota ir čia įsikūrė biurai ir L. Zamenhofo labdaros centras.


Vaizdas:Wikipedia-bialystok-esperanto-2.jpg


## Nuorodos

* Sinagogos aprašymas I (lenk.) ;
* Sinagogos aprašymas II (lenk.);
* Sinagogos aprašymas (angl.) .
Bialystok Starosielcės geležinkelio stotis

**Bialystok Starosielcės geležinkelio stotis** () – geležinkelio stotis Balstogės mieste, šiaurės rytų Lenkijoje, Palenkės vaivadijoje, Balstogės apskrityje. Stotis priklauso Balstogė-Glomnas geležinkelio linijai. Nuo stoties iki Balstogės geležinkelio stoties yra 4.5 km ir iki Bialystok Baciečkų geležinkelio stoties yra 3.4 km.

## Nuorodos
Balstogės geležinkelio stotis

**Balstogės geležinkelio stotis** () – geležinkelio stotis Balstogės mieste, šiaurės rytų Lenkijoje, Palenkės vaivadijoje, Balstogės apskrityje. Stotis priklauso Balstogė-Glomnas geležinkelio linijai, Zelonkos-Kužnica Bialostockos geležinkelio linijai, Čeremcha-Balstogė geležinkelio linijai, Balstogė-Zubki Bialostockiai geležinkelio linijai ir Balstogė-Balstogė Starosielcė geležinkelio linijai. Stotis buvo atidaryta 1861 m., kai per miestą buvo nutiestas Sankt Peterburgo–Varšuvos geležinkelis. Stotis priklauso geležinkelio keliui Rail Baltica.

## Zielonka-Kužnica Bialostocka geležinkelio linija

Linija atidaryta 1861 m. lapkričio 16 dieną. Nuo stoties iki Białystok Wiadukt geležinkelio stotelės yra 3.7 km ir iki Wasilków geležinkelio stoties yra 7.8 km.

## Balstogė-Glomnas geležinkelio linija

Linija atidaryta 1873 metais. Nuo stoties iki Białystok Starosielce geležinkelio stoties yra 4.5 km.

## Čeremcha-Balstogė geležinkelio linija

Linija atidaryta 1874 metais. Nuo stoties iki Białystok Stadion geležinkelio stoties yra 5.8 km.

## Balstogė-Zubki Bialostockiai geležinkelio linija

Linija atidaryta 1886 metais. Nuo stoties iki Białystok Fabryczny geležinkelio stoties yra 3.7 km.

## Balstogė-Balstogė Starosielcė geležinkelio linija

Nuo stoties iki Białystok Starosielce geležinkelio stoties yra 1.9 km.

## Nuorodos

* Aprašymas apie stotį (lenk.);
* Stoties nuotraukos;
* Lenkijos geležinkelių tinklalapis (lenk.) .
Bialystok Viadukt geležinkelio stotelė

**Bialystok Viadukt geležinkelio stotelė** () – buvusi geležinkelio stotelė Balstogės mieste, šiaurės rytų Lenkijoje, Palenkės vaivadijoje, Balstogės apskrityje. Stotelė priklausė Zelonkos-Kužnica Bialostockos geležinkelio linijai. Nuo stotelės iki Klepacze geležinkelio stotelės buvo 1,3 km ir iki Balstogės geležinkelio stoties yra 3,7 km. Atliekant geležinkelio linijos rekonstrukciją Rail Balticos projekto rėmuose, Bialystok Viadukt stotelė buvo likviduota, vietoj jos už maždaug 1 km Balstogės link buvo pastatyta nauja stotelė Bialystok Zielone Wzgórza (Žaliosios Kalvos).

## Nuorodos
* Aprašymas apie stotelę (lenk.)
Levickių geležinkelio stotelė

**Levickių geležinkelio stotelė** () – geležinkelio stotelė Levickių kaime, šiaurės rytų Lenkijoje, Palenkės vaivadijoje, Balstogės apskrityje, Juchnoveco valsčiuje. Stotis priklauso Čeremcha-Balstogė geležinkelio linijai. Nuo stoties iki Białystok Stadion geležinkelio stoties yra 7.9 km ir iki Holuvki Dužės geležinkelio stotelės yra 6.8 km.

## Nuorodos
* Aprašymas apie stotelę (lenk.)
Vaisiestė

**Vaisiestė** – upelis Kauno raj. šiaurės-rytų dalyje, Neries dešinysis intakas, įtekantis 13,3 km atstumu nuo pastarosios žiočių. Neries slėnyje kerta kelią . Upelio ilgis – 5,6 km, baseino plotas – 6,2 km². Turi vieną intaką Stavisčių upelį.

Prasideda aukštumose prie Didžiųjų Lapių. Ant upelio įrengta tvenkinių grupė. Teka per sodų bendrijas. Prie Vaisiestės įsikūrę Šatijai, Staviščiai, Lapės, Smiltynai I.

Upėvardis siejamas su žodžiais *vaisus* („vaisingas“) bei *veistis* („visti“).

## Nuorodos

* Sąrašas:Neries intakai
* LR upių klasifikatorius
* Vaisiestė ''Gamtos kataloge''
Balstogės Citronuvo sinagoga

**Balstogės Citronuvo sinagoga** () – sinagoga, esanti Balstogės mieste *ul. Ludwika Waryńskiego* gatvėje. Sinagoga buvo pastatyta 1936–1939 metais. Sinagogos statybas finansavo *Citronų* šeima, kurios garbei buvo pavadinta sinagoga. Nuo 1945 m. iki XX a. 6 dešimtmečio pabaigos buvo didžiausia miesto žydų sinagoga. Vėliau sinagogoje įsikūrė siuvėjų namai. Nuo 1993 m. čia veikia Balstogės Slendzinski muziejus.


Vaizdas:Synagoga Cytronów.JPG


## Nuorodos

* Sinagogos aprašymas I (lenk.) ;
* Sinagogos aprašymas II (lenk.).
Lapienė (upė)

**Lapienė** – upelis Kauno raj. šiaurėsinėjerytų dalyje, Neries dešinysis intakas, įtekantis 10,5 km atstumu nuo pastarosios žiočių. Neries slėnyje kerta kelią . Upelio ilgis – 5,6 km, baseino plotas – 8,2 km².

Prasideda aukštumose prie Voškonių. Upelio aukštupyje įrengti du Romaškių tvenkiniai. Žemupyje teka per sodų bendrijas, kur vaga sureguliuota, sodininkų prižiūrėta, taip pat suformuoti du nedideli tvenkiniai. Prie Lapienės įsikūrę Radikiai.

## Etimologija
Upėvardis kildinamas nuo gyvūno *[[lapė]]* pavadinimo (nors neatmestina ir sąsaja su *lapas*).

## Nuorodos

* Sąrašas:Neries intakai
* LR upių klasifikatorius
* Lapienė ''Gamtos kataloge''
Balstogės Choršulo sinagoga

**Balstogės Choršulo sinagoga**, **Zabludovskių sinagoga** () – nebeegzistuojanti sinagoga, stovėjusi Balstogės mieste *ul. Białówna* gatvėje. Mūrinė sinagoga buvo pastatyta 1834 metais. Sinagogos statybas finansavo *Zabludovskių* šeima, kurios garbei buvo pavadinta sinagoga. Tai buvo pirmoji sinagoga mieste, kurioje pradėjo giedoti choras. 1943 m. sinagoga buvo sudeginta ir nebeatstatyta.

## Nuorodos

* Sinagogos aprašymas (lenk.) .
Salvatore Sirigu

**Salvatorė Sirigu** (g. 1987 m. sausio 12 d.) – Italijos futbolininkas vartininkas.

## Karjera
2011 m. liepos viduryje italas pasirašė ketverių metų sutartį su prancūzų Paris Saint-Germain klubu.

## Rinktinė
2012 m. kaip trečiasis Italijos vyrų futbolo rinktinės vartininkas ir dalyvavo EURO 2012 čempionate.

## Dalyvavimas čempionatuose

|}

## Laimėjimai
;Paris Saint-Germain
* Ligue 1: 2012–13, 2013–14, 2014–15, 2015–16 m.
* Trophée des Champions: 2013, 2014, 2015, 2016 m.
* Coupe de la Ligue: 2013–14, 2014–15, 2015–16 m.
* Coupe de France: 2014–15, 2015–16 m.
;
* Europos futbolo čempionatas: 2020; 2 vieta – 2012 m.

## Išnašos

## Nuorodos
* 
*
Balstogės Beit Šmuelo sinagoga

**Balstogės Beit Šmuelo sinagoga** () – sinagoga, esanti Balstogės mieste *ul. Branickiego 3* gatvėje. Mūrinė sinagoga buvo pastatyta 1902 metais. Sinagoga buvo pavadinta rabino *Beit Šmuelo* garbei. Per karą sinagoga buvo sudegusi. Po karo sinagogoje buvo įkurtas kino teatras, o vėliau sporto salė.


Vaizdas:Synagoga Bejt Szmuel tablica Bialystok.jpg|Paminklinė lenta
Vaizdas:Synagoga Beit Szmuel w Białymstoku 4.JPG
Vaizdas:Synagoga Beit Szmuel w Białymstoku.JPG


## Nuorodos

* Sinagogos aprašymas I (lenk.) ;
* Sinagogos aprašymas II (lenk.).
Petr Jiráček

**Petras Jiračekas** (*Petr Jiráček*; g. 1986 m. kovo 2 d.) – buvęs Čekijos futbolininkas, saugas.

## Karjera
Karjerą pradėjo Čekijoje. Atstovavo Sokolovo „Baník“ klubui, kelis sezonus praleido Plzenio „Viktoria“ klube.

Nuo 2012 m. sausio rungtyniavo Vokietijoje.

## Rinktinė
2011 m. debiutavo nacionalinėje komandoje rungtynėse prieš Škotiją.

## Dalyvavimas čempionatuose

|}

## Išnašos

## Nuorodos
*
Dinaminė sistema

**Dinaminė sistema** – matematinė sąvoka, kuri aprašo laiko taško priklausomybę nuo laiko geometrinėje erdvėje. Tokių sistemų pavyzdžiai yra švytuojanti laikrodžio švytuoklė, tekantis vanduo vamzdyje ar žuvų skaičius ežere pavasarį.

Bet kokiu laiko momentu dinaminė sistema turi būseną, kurią lemia realių skaičių rinkinys (vektorius), kuris gali būti išreikštas tašku būsenos erdvėje. Maži pokyčiai sistemos būsenoje padaro mažus pokyčiu mažuose skaičiuose.
Entropija (informacijos teorija)

**Entropija** – informacijos teorijoje naudojamas dydis, kuris apibūdina vidutinį informacijos kiekį, kurį teikia vienas pranešimas (kai perdavimo kanale nėra trukdžių).

Informacinės entropijos sąvoką 1948 m. pristatė Klodas Šanonas savo  darbe „Matematinė komunikacijos teorija“ (*A Mathematical Theory of Communication*), kuri dar vadinama **Šenono entropija**.

## Formulė

: H = -\sum_{i=1}^np_i\log_a p_i\,\!

## Šaltiniai
Maltuso augimo modelis

**Maltuso augimo modelis** (dar vadinamas **paprastuoju eksponentiniu augimo modeliu**) – eksponentiniu augimu paremtas modelis. Jis pritaikomas nagrinėjant populiacijas.

Modelis pavadintas Tomo Maltuso vardu, kuris parašė vieną iš ankstyviausių ir įtakingiausių knygų apie populiaciją, „Apybraiža apie gyventojų skaičiaus principą“ (*An Essay on the Principle of Population*, 1798 m.).

## Formulė
:  P(t) = P_0e^{rt} \, ,
kur

* *P*0 = pradinė populiacija,
* *r* = augimo greitis (), dar vadinamas Maltuso parametru,
* *t* = laikas.

Modelį taip pat galima užrašyti diferencialinės lygties forma:
:  \frac{dP}{dt} = rP 
su pradinėmis sąlygomis  P(0)= P_0 .

## Šaltiniai
Balstogės aglomeracija

**Balstogės aglomeracija** () – aglomeracija šiaurės rytų Lenkijoje, Palenkės vaivadijoje. Aglomeracijos centras Balstogės miestas. Aglomeracija buvo įkurta 2005 m. gegužės 16 d. siekiant paskatinti regiono ekonominį bendradarbiavimą ir ekonomikos augimą. 2010 m. aglomeracijoje gyveno 432159 gyventojai. Paviršiaus plotas 2129,21 km². Gyventojų tankumas – 202,97 žmonės/1 km².

## Aglomeracija

Pagal 2010 m. gruodžio 31 d. duomenis:

## Šaltiniai

* Ludność. Stan i struktura w przekroju terytorialnym (Stan w dniu 31 XII 2010 r.). Warszawa: Główny Urząd Statystyczny, 2011-06-10. ISSN 1734-6118.
* Powierzchnia i ludność w przekroju terytorialnym w 2010 r.. Warszawa: Główny Urząd Statystyczny, 2010-08-20. ISSN 1505-5507.
* Paweł Swianiewicz, Urszula Klimska: Społeczne i polityczne zróżnicowanie aglomeracji w Polsce – waniliowe centrum, mozaika przedmieść. Warszawa: Prace i Studia Geograficzne, 2005, s. 51, 53-56.
* ESPON project 1.4.3 Study on Urban Functions (Final Report). Luxembourg: The ESPON Monitoring Committee, 2007-03, s. 94. ISBN 2-9600467-2-2.
Las Zviežyneco draustinis

**Las Zviežyneco draustinis** () - draustinis esantis Balstogės mieste, šiaurės rytų Lenkijoje, Palenkės vaivadijoje, Balstogės apskrityje. XVIII a. šiose vietovėse buvo Branickių šeimos medžioklės plotai, čia gyveno elniai, fazanai, danieliai, kurapkos ir gulbės. Nuo XVIII a. į mišką eidavo moksleiviai ir studentai mokytis apie augaliją ir gyvūniją. Draustinyje saugoma išlikusi miško ekosistema.

## Nuorodos

* Aprašymas apie draustinį I (lenk.);
* Aprašymas apie draustinį II (lenk.) .
Antoniuko draustinis

**Antoniuko draustinis** () – draustinis, esantis Balstogės mieste, šiaurės rytų Lenkijoje, Palenkės vaivadijoje, Balstogės apskrityje. Draustinyje saugoma Balstogės aukštumoms būdinga mišriųjų miškų ekosistema. Draustinyje daugiausiai auga lazdynai ir eglės.

## Nuorodos

* Aprašymas apie draustinį I (lenk.);
*
Karvovo I pasaulinio karo kareivių kapinės

**Karvovo I pasaulinio karo kareivių kapinės** () - I pasaulinio karo vokiečių kareivių kapinės Karvovo kaime. 1987 m. kovo 10 d. kapinės buvo įtrauktos į Palenkės vaivadijos saugomų istorijos paminklų sąrašą. Kapinėse palaidoti 187 vokiečių kareiviai žuvę 1915 metais.


Vaizdas:Karwowo-Konotapa cmentarz2.jpg
Vaizdas:Cmentarz niemiecki z okresu I Wojny Swiatowej (Karwowo).jpg


## Nuorodos

* Aprašymas apie kapines (lenk.) ;
* Palenkės vaivadijos saugomų istorijos paminklų sąrašas (lenk.).
Darbo žodis

**Darbo žodis** – komunistinis laikraštis, išėjęs 1919 m. rugpjūčio 10 d. Raseiniuose. Išleido ir redagavo Stanislovas Eimutis, Jonas Kovalskis, Karolis Požėla ir kt.

## Šaltiniai
Bialystok Baciečkų geležinkelio stotis

**Bialystok Baciečkų geležinkelio stotis** () – geležinkelio stotis Balstogės mieste, šiaurės rytų Lenkijoje, Palenkės vaivadijoje, Balstogės apskrityje. Stotis priklauso Balstogė-Glomnas geležinkelio linijai. Nuo stoties iki Bialystok Starosielcės geležinkelio stoties yra 3.4 km ir iki Fastų geležinkelio stotelės yra 4.6 km.


Podlaskie - Białystok - Białystok Bacieczki train station - station.JPG
Podlaskie - Białystok - Białystok Bacieczki train station - tracks; platform.JPG


## Nuorodos

* Aprašymas apie stotį (lenk.);
* Lenkijos geležinkelių tinklalapis (lenk.) .
Bifurkacijos diagrama

**Bifurkacijos diagrama** dinaminėms sistemoms rodo galimus ilgo laiko tarpo sistemos kintamuosius kaip bifurkacijos parametro funkciją. Ji paprastai naudojama pavaizduoti stabilius sprendinius su ryškia linija ir nestabilius su taškuota linija.

## Bifurkacijos 1D diskrečiose dinaminėse sistemose

### Logistinis žemėlapis

Pavyzdys yra logistinio žemėlapio bifurkacijos diagrama:

:  x_{n+1}=rx_n(1-x_n). \,

Bifurkacijos parametras *r* yra rodomas horizontalioje ašyje, o vertikalioje ašyje yra rodomi galimos ilgalaikės populiacijos reikšmės iš logistinės funkcijos. Čia rodomi tik stabilūs sprendiniai, yra daug nestabilių sprendinių, kurie čia nerodomi.
Laju

:: *Apie miestelį Sent Vinsente ir Grenadinuose žr. [[Laju (Sent Vinsentas)]]*.

**Laju** () – ilgiausia Dominikos upė. Ši upė išteka iš Dominikos salos gilumoje esančių aukštumų ir teka vakarų kryptimi, kol galiausiai netoli Sent Džozefo miesto įteka į Karibų jūrą. Šios upės ilgis yra apie 17 km, baseino plotas – 70 km² (tai sudaro apie 9 % salos ploto).

## Išnašos
Macharcės kareivių kapinės

**Macharcės kareivių kapinės** () - I pasaulinio karo kareivių kapinės Macharcės kaime. 1994 m. gegužės 17 d. kapinės buvo įtrauktos į Palenkės vaivadijos saugomų istorijos paminklų sąrašą. Kapinėse palaidoti 627 kareiviai žuvę 1915 m. vasario mėnesį. Iš viso kapinėse palaidoti 286 vokiečių kareiviai ir 341 rusų kareivis.


Vaizdas:Macharce2.jpg
Vaizdas:Marcharce1.jpg
Vaizdas:Mavharce4.jpg


## Nuorodos

* Aprašymas apie kapines (lenk.);
* Palenkės vaivadijos saugomų istorijos paminklų sąrašas (lenk.).
Mpororas

**Mpororas** (*Mpororo*) – trumpalaikė istorinė karalystė, XVII–XVIII a. buvusi dabartinės Ugandos pietvakariuose ir Ruandos šiaurėje. Mpororo valdę karaliai turėjo omukama titulą.

Mpororo gyventojų savivardis buvo *bahororo* (vienaskaita – *mahororo*).

## Istorija
Mpororo susikūrė XVII a. II pusėje. Manoma, kad ją įkūrė tutsių išeiviai iš kaimyninės Ruandos, Bašambo klano. Jie pasivadino bahororo, o savo valstybę – Mpororo. Tapę aukštesne, gyvulių augintojų klase, vietinius gyventojus gyvulių augintojus bairu jie laikė žemesne. Tokiu būdu susiformavo klasinė visuomenė.

XVIII a. viduryje jų valstybė suiro į šešias atskiras valstybėles, valdomas omukama: Nšenji, Rudžumbura, Igara, Kadžara, Rukiga, Obvera. Valdančioji klasė bahororo buvo išvysti iš daugumos šių naujų karalysčių ir rado prieglobstį Ruandoje, kur susimaišė su tutsiais. XIX a. mažasias karalystes absorbavo šiaurinė galingesnė kaimynė Ankolė. Likę teritorijoje bahororo buvo paversti prastuomene ir susimaišė su žemesne klase bairu. Dalis jų migravo į Rudžumburos teritoriją, kurioje išlaikė savo papročius ir tapatybę.

## Omukama
* Kahaya a Mututsi – XVII a.
* Kahaya – XVIII a. vid.
* Kirenzi – XVIII a. vid.
Sargėnų dvaras

**Sargėnų dvaras** – buvusi dvaro sodyba Kaune, Šilainių sen. Dvaro sodybos fragmentai iš šiaurės apsupti Islandijos plento (magistralės  dalis), iš pietų – Šilainių daugiabučių rajono. Sargėnų dvaro teritorijai suteiktas istorinio parko statusas. Į dvaro parką galima patekti pro Kuršių g. 51 taku, pažymėtu informaciniu skydu. Pagrindinių sodybos statinių adresas – Panerių g. 263E.

## Istorija
1831 m. sukilimo metu Sargėnuose buvo dvaras. Po nepasisekusio Kauno puolimo sukilėlių būrys, vadovaujamas dvaro savininko Macianskio, didvyriškai gynėsi dvaro pastate. Rusai, nepajėgdami paimti dvaro pastato, jį padegė. Su dvaru sudegė gyvi ir ten besiginantys sukilėliai.

1863 m. dvaro savininkas buvo Leonas Macianskis, 1889 m. dvarą valdė jo našlė Aleksandra Macianskienė. Žinoma, jog 1898 m. Sargėnų dvaro savininkas Ignatijus Karlovičius Macianskis gavo leidimą statyti plytinę, kuri suklestėjo po Pirmojo pasaulinio karo, kuomet karo nuniokotam šalies ūkiui atstatyti reikėjo daug plytų. 1921 m. dvaro žemes paveldėjo Evelina Macianskienė bei jos sūnūs Jonas ir Leonas. 1922 m. šie paveldėtojai dvarą pasidalino, didžioji dalis dvaro žemių atiteko Evelinai Macianskienei. 1923 m. ji pardavė po žemės reformos jai likusią dvaro dalį (80 ha) Amandai Pudymaitytei-Šodienei, tačiau tikėtina, kad tikruoju dvaro savininku buvo jos vyras Šodė. Šodienė nemažai dvaro žemių išpardavė ūkininkams. Dalyje jų netoliese įsikūrė Vytėnų dvaras. Žemės reformos metu valstybei atitekusi dvaro dalis išparceliuota 1938 m.

1931 m. dvare buvo filmuojamas vienas pirmųjų lietuviškų vaidybinių filmų „Onytė ir Jonelis“.

## Būklė
Sovietmečiu Sargėnų dvaro užmiesčio sodyba atsidūrė šalia Šilainių daugiabučių rajono. Dvaro sodyba praradusi kompozicinį vientisumą, nes ji buvo padalinta į atskiras privačias valdas. Buvusį dvarą mena tik keletas varganų medinių pastatų bei dviaukštė mūrinė raudonų plytų karvelidė, perdaryta į gyvenamąjį namą. Istorinis parkas neturi tinkamos infrastruktūros: nėra grįstų takelių, suoliukų, apšvietimo. Ši vieta daugiau panašėja į bruzgynais ir žolėmis apaugusią apleistą nereikalingą teritoriją. Apleistame parke dalis šilainiškių įsirengė nedidelius darželius.

## Šaltiniai

## Literatūra
* V. Skučaitė, „Kauno Aliaska“ – Iliustr. // Kauno diena. 2000, spalio 17, p. 1, 19.
* I. Semaškaitė, „Sargėnai“ – Iliustr. // Lietuvos dvarai: enciklopedinis žinynas. Vilnius, 2010. p. 361.

## Nuorodos
* Sąrašas:Lietuvos dvarai
Kristijonas Kaikaris

**Kristijonas Kaikaris** (g. 1972 m. birželio 10 d. Vilniuje) – Lietuvos vadybininkas, ilgametis Formulės 1 TV transliacijų komentatorius.

## Biografija

1989 m. baigė Vilniaus medicinos mokyklą, kurioje įgijo specialybę „Medicinos sesuo“. 1993–1995 m. Baltijos ir Amerikos klinikos gydytojo asistentas. Nuo 1996 m. „Formulės-1“ TV transliacijų komentatorius. 1997 m. baigė Vilniaus universiteto Medicinos fakultetą.

1997–2002 m. medicinos ir laboratorinės įrangos kompanijos „Shimadzu“ įgaliotasis atstovas Lietuvoje ir Latvijoje. 1999 m. įkūrė įmonę „Mikrotera“, veikusią iki 2002 m. 2000–2002 m. įkūrė ir leido žurnalą „F-1 savaitė“. 2001–2004 m. „IBM Lietuva“ projektų vadovas. 2004–2007 m. „IBM Lietuva“ pardavimų grupės vadovas. 2007–2011 m. „Oracle“ generalinio direktoriaus pareigose Lietuvai. 2012–2015 m. „Microsoft Lietuva“ generalinis direktorius.

2016–2020 m. Small Planet Airlines direktorius. Nuo 2020 m. „CityBee“ direktorius.

Pomėgiai: kelionės, nardymas, automobilių sportas, rašymas.

## Bibliografija

* Nėra vietos dviem: trileris, 2020.
* Rozmarinas: romanas, 2020

## Išnašos

## Nuorodos

* „Verslo žinios“: K. Kaikario biografija
* Naujasis „Microsoft Lietuva“ vadovas
* „Microsoft Lietuva“ vadovu paskirtas K. Kaikaris
Silvestre Varela

**Silvestras Manuelis Gonsalvesas Varela** (*Silvestre Manuel Gonçalves Varela*; g. 1985 m. vasario 2 d.) – buvęs Portugalijos futbolininkas, krašto saugas. Atstovavo nacionalinei rinktinei.

## Karjera
Priklausė Lisabonos „Sporting“, treniravosi jaunimo komandose. nesugebėjo įsitvirtinti pagrindinėje komandoje, tad nuomos pagrindais buvo skolinamas kitiems Portugalijos ir Ispanijos klubams. 

2008–2009 m. sezoną praleido Portugalijos antros lygos klube „Estrela da Amadora“. 2009 m. pakviestas į „FC Porto“ klubą. Nuomos pagrindais perleistas West Bromwich Albion, vėliau skolintas, Parma. 2017–2019 m. priklausė Kayserispor (Turkija), o 2019–2021 m. atstovavo B-SAD.

## Rinktinė
2010 m. kovo 3 d. debiutavo Portugalijos rinktinėje draugiškose rungtynėse prieš Kiniją. 

Pakviestas į 2012 m. Europos čempionatą. 2012 m. birželio 13 d. rungtynėse prieš Danija, pasirodęs po keitimo, įmušė pergalingą įvartį. 

2014 m. pasaulio čempionate prieš JAV rinktinę, 2014 m. birželio 22 d. įmušė vėliausią pasaulio čempionato varžybų (be pridėtinio laiko) įvartį (94:33).

## Laimėjimai

;FC Porto
* UEFA Europos lyga: 2010–2011 m.
* Primeira Liga: 2010–2011, 2011–2012 m.
* Taça de Portugal: 2009–2010, 2010–2011 m.
* Supertaça Cândido de Oliveira: 2009, 2010, 2011 m.

## Dalyvavimas čempionatuose

|}

## Išnašos

## Nuorodos
* Transfermarkt
Balstogės miesto stadionas

**Balstogės miesto stadionas** () – stadionas esantis Balstogės mieste, *ul. Słoneczna 1* gatvėje. Stadione savo namų rungtynes žaidžia SSA Jagiellonia Białystok futbolo klubas.

## Istorija
Stadionas pastatytas 1971 metais. Oficialiai atidarytas 1972 m. liepos 22 d. Iš pradžių stadione tilpo 15 000 žmonių, o vėliau po rekonstrukcijos 30 000 žmonių. Tuo metu stadionas buvo vienas iš dešimties didžiausių ir moderniausių stadionų visoje šalyje. XX a. pabaigoje stadionas buvo apleistas, bet 2005 m. rekonstruotas ir šiuo metu stadione varžybas gali stebėti 6000 žmonių. 2006 m. buvo nutarta stadioną modernizuoti, kad jis atitiktų aukščiausius tarptautinius reikalavimus. Po renovacijos stadione yra 22 386 sėdimos vietos.

Didžiausias žiūrovų skaičius užfiksuotas 1987 m., kai *SSA Jagiellonia Białystok* žaidė prieš KS Widzew Łódź. Į stadioną susirinko 36 000 žmonių.

## Nuorodos

* Aprašymas apie naująjį stadioną (lenk.);
* Aprašymas apie naująjį stadioną (lenk.) ;
* Aprašymas apie naująjį stadioną (lenk.);
* Aprašymas apie senąjį stadioną (lenk.);
* Aprašymas apie stadiono statybas (lenk.) .
Čitongo

**Čitongo** () - miestelis Namvalos apskrityje, Pietų provincijoje, Zambijoje. 2002 m. gyventojų skaičius siekė – 4 176 žmones, o namų ūkiai – 629.

## Šaltiniai
Balstogės Aleksander Węgierko dramos teatras

**Balstogės Aleksander Węgierko dramos teatras** () – dramos teatras Balstogės mieste *ul. Elektryczna 12* gatvėje. Teatras buvo pastatytas 1933–1938 metais, modernizmo architektūros stiliumi, architektas *Jarosław Girin*. Iš pradžių teatras vadinosi *Juzefo Pilsudskio miesto teatru*. Pirmasis teatro direktorius buvo Aleksander Węgierko. Teatre vaidino aktoriai Jacek Woszczerowicz, Seweryn Butrym, Tola Mankiewiczówna ir *Anatol Szałowski*. Po karo teatras pervadintas į *Balstogės vaivadijos teatrą* ir restauravus pastatą 1948 m. teatras grįžo į dabartinius rūmus. 1950 m. teatrui suteiktas *Aleksander Węgierko* vardas. 1955–1959 m. teatro vadovė buvo Irena Górska-Damięcka, 1961–1967 m. – *Jerzy Zegalski*, nuo 2002 m. teatro vadovas yra Piotr Dąbrowski. Didžiojoje teatro salėje telpa 502 žiūrovai (306 parteryje, 196 balkone), mažojoje salėje telpa 100 žiūrovų.


Vaizdas:Bialystok 2000 -Węgierko Drama Theatre- by RaBoe001.jpg
Vaizdas:Podlaskie - Białystok - Białystok - Elektryczna 12 - TD Węgierki - Front blisko.JPG
Vaizdas:Podlaskie - Białystok - Białystok - Elektryczna 12 - TD Węgierki - Front lewa.JPG
Vaizdas:Podlaskie - Białystok - Białystok - Elektryczna 12 - TD Węgierki - Front prawa.JPG


## Nuorodos

* Teatro tinklalapis (lenk.).
Balstogės-Krivlanų oro uostas

**Balstogės-Krivlanų oro uostas** (, IATA kodas: QYY, ICAO kodas: EPBK) – civilinis oro uostas, apie 5 km nuo Balstogės miesto. Oro uoste įsikūręs Balstogės aeroklubas ir pasienio apsauga. Oro uostas įkurtas 1935 metais. Oro uostas yra 153 m aukštyje virš jūros lygio.


Vaizdas:Krywlany Białystok Lotnicze Pogotowie ratunkowe.jpg
Vaizdas:Krywlany Białystok Nowy hangar z oddali.jpg
Vaizdas:Krywlany Białystok Nowy hangar.jpg
Vaizdas:Krywlany Białystok Hangar wnętrze2.jpg
Vaizdas:Krywlany Białystok Stary hangar.jpg
Vaizdas:Krywlany Białystok Pomnik lotników.jpg
Vaizdas:Krywlany Białystok AN-2 i Wilga.jpg
Vaizdas:Krywlany Białystok Dromader.jpg
Vaizdas:Krywlany Białystok flota.jpg
Vaizdas:Podlaska Straż Graniczna patrol lotniczy.jpg


## Šaltiniai

* Balstogės aeroklubo tinklalapis (lenk.).
Bialousų oro uostas

**Bialousų oro uostas** () – civilinis oro uostas, Bialousų kaime, 15 km į vakarus nuo Sokulkos miesto. Oro uostas įkurtas 2001 metais. Oro uoste yra 760 m ilgio pakilimo takas, čia gali kilti ir leistis sraigtasparniai, sklandytuvai ir oro balionai.
Gabove Grondų sentikių cerkvė

**Gabove Grondų sentikių cerkvė** () – sentikių cerkvė esanti Gabove Grondų kaime. Dabartinė cerkvė pastatyta 1948 metais, vietoje per karą sudegintos buvusios cerkvės. 1989 m. kovo 10 d. cerkvė buvo įtraukta į Palenkės vaivadijos saugomų istorijos paminklų sąrašą.


Vaizdas:Gabowe Grądy - Molenna 01.jpg
Vaizdas:Gabowe Grądy - Molenna 02.jpg
Vaizdas:Gabowe Grądy - Molenna 03.jpg
Vaizdas:Gabowe Grądy molenna okno 17.07.2009 p.jpg


## Nuorodos

* Cerkvės tinklalapis (lenk.);
* Aprašymas apie cerkvę (lenk.) ;
* Palenkės vaivadijos saugomų istorijos paminklų sąrašas (lenk.).
Saulius Nalivaika

**Saulius Nalivaika** (g. 1985 m. balandžio 10 d.) – TV3 žinių vedėjas, Lietuvos sporto komentatorius,  žurnalistas, televizijos laidų vedėjas, renginių vedėjas. Dirbo septyniose olimpinėse žaidynėse. 

Rašė verslo tematikos straipsnius tinklaraštyje „Pinigų Karta“. Komentuoja krepšinio ir futbolo varžybas (tarp jų 2010 m. pasaulio čempionatą, 2012 m. Europos čempionatą) per LTV ir Sport1 kanalus. Komentavo 2012 m. Londono olimpiados sporto varžybas.

Komentavo 2014 m. žiemos olimpines žaidynes, taip pat Brazilijoje vykusias 2016 m. Rio vasaros olimpines žaidynes.

Nuo 2015 m. veda ir ruošia „TV3“ sporto žinias.   

Dirbo Pietų Korėjoje 2018 m. Pjončango žiemos olimpinėse žaidynėse. 2021 m. dirbo Japonijoje dėl pandemijos nukeltose 2020 m. vasaros olimpinės žaidynėse, taip pat Kinijoje 2022 m. žiemos olimpinės žaidynėse Pekine. 

2017 m. dirbo Izraelyje ir Turkijoje Europos krepšinio čempionate. 

Komentuoja sporto transliacijas „TV3 Sport“ kanale.

Nuo 2018 m. veda „TV3 16 val. žinias“, taip pat pagrindines „TV3“ žinias.

## Šaltiniai
Karščio salos efektas

**Karščio salos efektas** – reiškinys, kada tam tikrame regione vidutinė temperatūra yra aukštesnė nei aplinkinėse vietovėse. Dažniausiai tai pastebima lyginant miestų ir netoli jų esančių kaimo vietovių klimatą. Tokiais atvejais temperatūrų skirtumus daugiausiai nulemia tai, kad pastatų statyboje ir kelių tiesime naudojamos medžiagos sugeria ir išlaiko daugiau saulės šilumos nei natūrali gamta. Be to, miestuose į aplinką išskiriama daugiau dėl žmogaus veiklos atsirandančios šilumos, o pastatai sulaiko ją galintį išsklaidyti vėją.

Pirmasis karščio salos efektą 1818 m. aprašė Luke Howard, analizuodamas Londono klimatą. Vėliau panašūs atradimai buvo padaryti analizuojant Paryžiaus bei Vienos orus. Šiuo metu karčio salos efektas pastebimas daugelyje didesnių miestų.

## Šaltiniai
Marinovo žydų kapinės

**Marinovo žydų kapinės** () – žydų kapinės, įkurtos XVIII a. pabaigoje Seinų mieste. Kapinės yra apie 1200 m į pietus nuo miesto sinagogos, šalia kelio Seinai-Augustavas. Kapinėse išlikę keli antkapiai. Kapinių plotas 1,37 ha.

## Nuorodos
* Aprašymas apie kapines (lenk.).
Krasnapolio žydų kapinės

**Krasnapolio žydų kapinės** () - žydų kapinės esančios Krasnapolio kaime, *ul. Mickiewicza* gatvėje. Per II pasaulinį karą kapinės buvo sunaikintos, neišliko nei vieno antkapio.   
 
## Nuorodos

* Aprašymas apie kapines (lenk.).
Beniovcės žydų kapinės

**Beniovcės žydų kapinės** () – žydų kapinės Beniovcės kaime. Kapinės yra apie 60 metrų į pietus nuo kelio Naujadvaris-Dambrava. Kapinės yra ant kalvos, šalia miško, kapinėse išlikę apie 100 antkapių.

## Nuorodos

* Aprašymas apie kapines (lenk.).
Hajai

**Hajai**, **bahajai** (*bahaya*) – Tanzanijos etninė grupė, kuri kalba oluhaja kalba, priklausančia bantu kalboms. 1991 m. jų buvo priskaičiuojama 1,2 mln.

## Geografija

Jų gyvenamas istorinis regionas yra vadinamas **Buhaja**. Tai – buvusi smulkių karalysčių grupė, dab. Tanzanijos šiaurės vakaruose. Apima didžiąją dalį Kageros administracinio regiono, ypač jo rytinę dalį prie Viktorijos ežero. Buhaja yra derlingose Viktorijos ežero vakarinėse pakrantėse, kur gausiai auginami bananai. Į rytus nuo jos yra Karagvė, šiaurėje ribojasi su Buganda, šiaurės vakaruose – su Ankole. Pietuose yra Buzinza.

Regione yra svarbus miestas Bukoba.

## Istorija
Buhaja kaip atskiras kultūrinis regionas, egzistuoja nuo XV–XVI a. Legendos pasakoja, kad į teritoriją įsiveržė gyvulių augintojai buhima. Jie įkūrė daug smulkių valstybėlių. Tarp jų buvo:
* **Kiziba** – šiauriausia, valdovo titulas *[[omukama]]*;
* **Bugabo** – šiaurinėje Viktorijos ežero pakrantės atkarpoje, valdovo titulas *omukama*;
* **Kyamutwara** – didžiojoje dalyje ežero pakrantės, valdovo titulas *omukama*;
* **Bukara** – į pietus nuo Kiamutvaros, valdovo titulas *omukama*;
* **Kiyanja** – į vakarus nuo Kiamutvaros, valdovo titulas *omukama*;
* **Ihangiro** – piečiausia, valdovo titulas *omugabe*;
* **Kanyangereko (Maruku)** – piečiausia, valdovo titulas *omukama*;
Kartais Buhajos regionui priskiriamos ir gretimos valstybės šiaurėje (Misenji), vakaruose (Karagvė), pietryčiuose (Buzinza).

Skirtingai nei gretima Buganda, Buhaja nemėgino susivienyti, nors ir egzistavo tam tikra regioninė tapatybė, kuri nulėmė bahajų etninės grupės atsiradimą. Šios valstybės priklausė bananų zonai, ir bananų auginimu buvo paremtas visas krašto ūkis. Dėl tos priežasties čia nesusiformavo klasinė prieštara tarp žemdirbių (bahutu) ir gyvulių augintojų (batutsi/bahima), kaip tai atsitiko vakariau buvusiose karalystėse. Vietoj to, susiformavo pasidalinimas į žemvaldžių (*abatwazi*) ir priklausomųjų žemdirbių (*abatwarwa*). Buhajos karalysčių monarchai *omukama* skirdavo specifines žemės valdas *nyarubanja* už lojalumą, taip kurdami afrikietišką feodalinę visuomenę.

Po Tanganikos nepriklausomybės, 1962 m. bahajų karalystės buvo panaikintos.
Atvira sistema

**Atvira sistema** – sistema, kuri laikui bėgant sąveikauja su jos aplinka. Sąveika gali būti informacijos, energijos ar medžiagos formoje.

## Taip pat skaitykite

* Dinaminės sistemos
* Nepusiausviroji termodinamika
* Sistemų teorija
Bėnės valsčius

**Bėnės valsčius** () – valsčius pietvakarių Latvijoje, Žiemgaloje, Duobelės savivaldybėje, 47 km į pietvakarius nuo Jelgavos. Centras – Bėnė.

**Gyvenvietės**: Bėnė, Krūškalnė, Vecmikilis.

**Upės**: Aucė, Govainis, Skujainė, Svėpainė. Vandens telkiniai: Bėnės malūno ežeras.

## Šaltiniai
Matematinė biologija

**Matematinė biologija** yra tarpdisciplininė mokslo sritis, kuri apima biologiją, mediciną ir biotechnologiją. Sritis gali būti minima kaip matematinė biologija arba biomatematika, kad pabrėžtų matematinę pusę arba teoretinę biologiją.

Matematinė biologija įtraukia tokias pagrindines posrites:

* Biologinis matematinis modeliavimas
* Sudėtingų sistemų biologija
* Bioinformatika
* Skaitmeninis biomodeliavimas

Biologijoje jau yra taikomos tokios matematikos sritys: algebra, tikimybių teorija, statistika, tiesinė algebra, abstrakčioji algebra, grafų teorija, kombinatorika, algebrinė geometrija, topologija, dinaminės sistemos, diferencialinės lygtys ir kodavimo teorija.

Viena iš pirmųjų knygų apie matematinę biologiją pasirodė 1917 m. (Kembridžas), jos autorius d’Arsis Tompsonas.

## Svarba ir taikymas
Matematikos taikymas biologijoje turi ilgą istorija, tačiau tik nesenai buvo kulminacija šioje srityje. Tai lėmė:

* milžiniškas informacijos rinkinių kiekis dėka genomo tyrimų,
* matematikos įrankių, tokių kaip chaoso teorija, vystymasis, kurie padeda suprasti sudėtingus, netiesinius biologinius mechanizmus.
* padidėjusi kompiuterių galia, kuri leidžia atlikti įvairias simuliacijas.

### Populiacijų biologija

Daug populiacijos modelių teigia, kad jų populiacijos dydis yra pastovus. Buvo atlikta nemažai darbų populiacijų modelių kūrime, vieni žymiausių Tomo Maltuso eksponentinio augimo dėsnis ir Lotkos-Volteros lygtys.

## Šaltiniai
Ȧ

**Ȧ** (minuskulas: **ȧ**) – viena iš lotynų abėcėlės raidžių, atsiradusi iš A su tašku virš raidės. Retkarčiais naudojama, kaip fonetinis simbolis mažajam centriniam balsiui [*ä*]. Nepaisant to, jog ženklas raidę viršuje papildė tik tašku, to pavaizduoti kompiuterio ekrane nėra lengva. Vartojama lyvių kalboje.

## Kodai
Zinzai

**Zinzai**, **bazinzai** (*Bazinza*) – Tanzanijos etninė grupė, kuri kalba zinzų kalba kalba, priklausančia bantu kalboms. 1989 m. jų buvo priskaičiuojama 138 tūkst.

## Geografija

Jų gyvenamas istorinis regionas yra vadinamas **Buzinza**. Jis yra dab. Tanzanijos šiaurės vakaruose. Apima vakarinę dalį Mvanzos administracinio regiono ir pietinę Kageros regiono dalį. Buzinza yra derlingose Viktorijos ežero pietinėse pakrantėse. Į šiaurės vakarus nuo jos yra Buhaja, į vakarus yra Bušubi. Rytuose ir pietuose ribojasi su sukumų ir sumbvų žemėmis.

Regione yra svarbus miestas Biharamulas.

## Istorija
Yra išlikę legendos apie senuosius karalius, tarp jų minimas Nšašamjė. Manoma, kad apie XVI a. regioną kurį laiką valdė pirmasis Karagvės karalius Ruhinda I. Po jo mirties Buzinza vėl atskilo kaip atskira karalystė. Jos karaliai buvo tituluojami mwami ir išlaikė dinastiją iki XX a. vidurio. tai buvo viena iš stipriausių Afrikos ežerų valstybių, valdžiusi ne tik etnines zinzų žemes, bet ir hangazų, šubių žemes toliau vakaruose.

XIX a. karalystei nusilpus, jos vakarinėse teritorijose susiformavo daug smulkių karalysčių: Bugando, Buhindi, Buhimba, Bukome, Butundwe, Kimwani, Kome, Ushirombo, Rusubi, Bušubi, kuriose formavosi subių, šubių ir hangazų tapatybės.

XIX a. pabaigoje Buzinza buvo prijungta prie Vokietijos Rytų Afrikos, tačiau tradicinė monarchija išlaikyta. 1901 m. nuo karalystės atskilo Njamutureza. Po Tanganikos nepriklausomybės, 1962 m. abi bazinzų karalystės buvo panaikintos.

## Valdovai
* Nshashamye 
* Katovaha 
* Kabambo I 
* Kabura I 
* Nyamurahya 
* Kyendanzigo 
* Kinwa 
* Kabambo II 
* Kabura II Mugereza 
* Kakaraza 
* Kyamani Muhayabbi 
* Waizigire Kyamuleka 
* 1810 - 185? Ruhinda II Muhangakyare 
* 185. - 1864 Kiseiza Karigita 
* 1864 - 1895 Rwoma 
* 1895 - 1905 Rutakwa Rutasahurwa 
* 1905 - 1908 Mutahembwa 
* 1908 - 1916 Rugingiza + Baridi 
* 1916 - 1921 Mlekwa 
* 1921 - 1926 Geranja Kazindogo 
* 1926 - 1945 Alexander Karumo 
* 19?? - 1962 Rudomia Busambiro
Šv. Fabijonas

**[[Šventasis]] Fabijonas** buvo Romos popiežius 236 m. sausio 10 d. – 250 m. sausio 20 d.

Euzebijus Cezarėjietis pasakoja, kaip Romos krikščionys susirinko išrinkti naują popiežių ir virš Fabijono, pasauliečio, kilusio iš kitur, nušvito balandis. Taip Fabijonas vienbalsiai buvo išrinktas popiežiumi, nors į tuščią postą taikė daug garsių žmonių.

Teigiama, kad Fabijonas pakrikštijo Filipą Arabą ir jo sūnų, statė dalį katakombų, pagerino bažnyčios organizaciją ir paskyrė pareigūnus užrašyti kankinių nuopelnus.

Pagal vėlyvesnius šaltinius Fabijonas siuntė apaštalus į Galiją, kur po imperatoriaus Decijaus persekiojimų liko tik mažos krikščionių bendruomenės. Jis taip pat liepė Hipolito Romiečio ir popiežiaus Poncijono kūnus iš Sardinijos pervežti į Romą. Popiežius Fabijonas buvo vienas pirmųjų krikščionių, nukankintų per imperatoriaus Decijaus valdymą. Jis mirė 250 m. sausio 20 d.

Nors nėra daug autentiškų dokumentų apie Fabijono vyskupavimą, manoma, kad jo valdymas buvo labai svarbus ankstyvajai Bažnyčiai. Jį labai vertino vyskupas Kiprijonas, Novacianas mini jo *nobilissima memoriae* ir jis susirašinėjo su Origenu. Vienas šaltinis jį vadina Flavijumi.

Šventasis Fabijonas minimas sausio 20 d.

Jis palaidotas Kaliksto katakombose. Išliko graikiški raštai ant jo kapo. Vėliau popiežius Klemensas XI perkėlė jo palaikus į San Sebastiano fuori le mura, kur jo garbei paskirta Albani koplyčia.

## Šaltiniai
Jurkonis

**Jurkonis** − lietuviška vyriškos giminės pavardė.

Šios pavardės moteriškosios giminės formos yra: Jurkonienė (ištekėjusi moteris) ir Jurkonytė (mergautinė pavardė).

Pavardę turi šie garsesni asmenys:

* Pranas Jurkonis (g. 1938) – chorvedys, pedagogas;
* Nerijus Jurkonis (g. 1974) – aplinkotyrininkas, mokslų daktaras;
* Rytis Jurkonis (g. 1971) – inžinierius, technologijos mokslų daktaras;
* Rokas Jurkonis – gydytojas ortopedas traumatologas, biomedicinos mokslų daktaras;
* Vytis Jurkonis – politologas;

Panašūs:

* Jurkonys – kaimas Alytaus rajone;
* Jurkonys (Jonava) – kaimas Jonavos rajone;
Kakavos sviestas

**Kakavos sviestas** – riebalai išgaunami iš kakavmedžio vaisių grūdų. Kambario temperatūroje yra tvirtos konsistencijos, baltai – gelsvos spalvos, būdingas malonus kvapas. Skiriamas natūralus kakavos sviestas ir papildomai perdirbtas.

## Sudėtis ir fizikinės savybės
Cheminė sudėtis – dviejų ir trijų rūgščių trigliceridai sumaišyti su riebalinėmis rūgštimis. Sudėtyje yra tokios riebalinės rūgštys:
* Oleininė rūgštis – iki 43 %,
* Stearininė rūgštis – iki 34 %,
* Laurininė ir palmitininė rūgštys – iki 25%,
* Linolevinė rūgštis – iki 2 %,
* Arachininė rūgštis – pėdsakai.

Esant 16–18 °C sviestas yra tvirtos konsistencijos, lengvai lūžta. Lydymosi temperatūra – 32–35 °C. Esant 40 °C sviestas tampa permatomas. Spalva varijuoja nuo šviesiai gelsvos iki rudos. Kvepia kakava.

## Naudojimas
Kakavos sviestą kaip riebalus naudoja įvairių konditerinių gaminių gamybai (šokoladas), taip pat parfumerijos ir farmacijos pramonėje.

Trečdalį svieste esančių riebalų sudaro stearininė rūgštis, kuri nedidina cholesterolio kiekio kraujyje. Kitą trečdalį sudaro oleininė rūgštis, mažinanti cholesterolio kiekį. Šiuo metu kakavos sviestas yra pagrindinė sudedamoji dalis ruošiant raminamąsias ir nuskausminančias žvakes, įvairius gydomuosius tepalus. Sviestas plačiai naudojamas ir kosmetologijoje, nes pasižymi gydančiu ir tonizuojančiu poveikiu, dėka svieste esančių metilksantinų, kofeino, taninų.
Ukrų valsčius

**Ukrų valsčius** () – valsčius pietvakarių Latvijoje, Žiemgaloje, Duobelės savivaldybėje, už 58 km į pietvakarius nuo Jelgavos. Centras – Ukrai. Per valsčių tekančios upės: Cerpainė, Dabikenė, Tėrvetė ir Svėpainė.

## Istorija
Ukrai ir jų apylinkės yra viena iš teritorijų, kurias Latvija gavo sudarius 1921 m. Lietuvos ir Latvijos sienos sutartį. Mainais Lietuva gavo Palangos kraštą.

Valsčius įkurtas 1921 m. 1935 m. jo plotas buvo 46,5 km², jame gyveno 1047 gyventojai, iš kurių 79 % buvo latviai. 1945 m. valsčiuje įkurtos Ražos ir Ukrų apylinkės, o 1949 m. valsčius panaikintas. Ukrų apylinkė priklausė Aucės (1949–1959 m.) ir Duobelės (po 1959 m.) rajonams. Prie Ukrų buvo prijungta Ražos apylinkė. 1977 m. dalis Ukrų apylinkės buvo prijungta prie Bėnės ir Bukaišių apylinkių. 1990 m. apylinkė reorganizuota į valsčių. 2009 m. Ukrų valsčius buvo prijungtas prie Aucės savivaldybės. 2021 m. Aucės savivaldybė prijungta prie Duobelės savivaldybės.

## Gyvenvietės
Didžiausios gyvenvietės yra Ukrai, Snikerė ir Vilkaliai.

## Šaltiniai
Aurelija Simutis

**Aurelija Katrina Simutis** (g. 1979 m. vasario 7 d. Vilniuje) – Lietuvos radijo, televizijos ir spaudos žurnalistė, laidų vedėja, redaktorė.

## Biografija
Nuo pradinių klasių buvo aktyvi vaikų spaudos bendradarbė, ne kartą tapo bendrų Lietuvos, Latvijos, Estijos vaikų ir jaunimo spaudos geriausio rašinio konkursų nugalėtoja, laureatė. 1994–1995 m. dienraščio „Lietuva“ korespondentė. 1996–2002 m. tuomet - radijo stoties M-1 žinių tarnybos redaktorė, verslo laidų autorė ir vedėja. 1998 m. su pagyrimu baigė tuomet - Vilniaus „Varpo“ vakarinę darbo jaunimo vidurinę mokyklą. 1998–2012 m. UAB „Videometra“ kūrybinė darbuotoja, autorinių publicistinių projektų kūrėja. 1999 m. baigė Atvirtos Lietuvos fondo Žurnalistikos centro žurnalistikos profesines studijas. 1999 m. ištekėjo. 2001–2005 m. žurnalų „Lithuanian Business Review“, „Apskaitos menas“ korespondentė.

2002–2007 m. Lietuvos televizijos Verslo naujienų tarnybos redaktorė, žinių laidų autorė ir vedėja. 2005 m. baigė Vilniaus universiteto Žurnalistikos institutą, įgydama komunikacijos ir informacijos bakalauro diplomą, - žurnalisto profesiją. 2006–2007 m. Lietuvos elito žurnalo „Fortuna privata“ vyriausioji redaktorė. 2008 m. transporto žurnalo „Kelias“ vyriausioji redaktorė. Nuo 2008 m. radijo stotyje „Laisvoji banga“ rengė verslo naujienas, 2010 m. diskusijų laidą „Sprendimų metas“. 2009–2011 m. TV3 analitinės publicistikos laidos „Balsas.lt televizija“ žurnalistė. Televizijoje, radijuje ir spaudoje rengė tiriamąsias laidas korupcijos, ekonomikos bei verslo temomis. Stažavosi Didžiojoje Britanijoje, JAV, Kipre, Lenkijoje. 2011 metais sėkmingai emigravo.

## Įvertinimas
* 1999 m. Lietuvos pramonininkų konfederacijos apdovanojimas už verslumo skatinimą bei laisvosios rinkos idėjų propagavimą
* 2003 m. Lietuvos verslo darbdavių konfederacijos pripažinta „Geriausiu smulkaus ir vidutinio verslo atstovu“
* 2004 m. LR Seimo narių grupės (Česlovo Juršėno ir kt.) apdovanota padėkos raštu

## Šaltiniai

## Nuorodos
* Buvusi LTV verslo žinių vedėja Aurelija Simutis neblaivi prie vairo įkliuvo policijai, o teisme pasipiktino dėl viešo bylos nagrinėjimo, 2013-07-23
Žemės sukimasis apie ašį

**Žemės sukimasis apie ašį** – vienas Žemės judėjimų (greta skriejimo apie Saulę). To sukimosi periodas yra para. Dėl tokio sukimosi vyksta dienos ir nakties kaita, matomas parinis dangaus kūnų judėjimas, įvyksta kai kurių reiškinių: pasisuka pakabinto kūno svyravimo plokštuma, Žemės Šiaurės pusrutulyje krintantys kūnai nukrypsta į rytus, paplaunami upių dešinieji krantai, pasatai pučia iš šiaurės rytų. Dėl išcentrinės jėgos, kurią sukelia šis Žemės sukimasis, skiriasi laisvojo kritimo pagreitis Žemės pusiaujyje ir ašigaliuose. Dėl precesijos Žemės sukimosi ašis brėžia kūginį paviršių apie statmenį į ekliptikos plokštumą; dėl vidaus sandaros nevienalytiškumo Žemės padėtis sukimosi ašies atžvilgiu šiek tiek kinta (žr. Ašigalių slinkimas). Žemės sukimosi apie ašį periodas taip pat šiek tiek kinta.